EkBass/fiwiki-20250220-pages-articles huggingface dataset:
Asehuone

Asehuone on vanhojen kirkkojen eteistila. Keskiajan kirkoissa se rakennettiin kirkon eteläseinälle kirkon pääsisäänkäynniksi, useimmiten seinän länsiosaan. Asehuoneen päätehtävänä oli toimia eteisenä kirkkoa ympäröivän kirkkomaan ja kirkkosalin välillä. Se toimi ennen muuta siirtymis- ja hiljentymistilana siirryttäessä kirkkoon ja se oli myös valmistelutila joissakin kirkollisissa toimituksissa. Kasteen eksorsismiosa toimitettiin asehuoneessa, samoin avioliittoon vihkimisen alku ja synnyttäneen naisen kirkkoon ottamisessa. Asehuone saattoi toimia myös kappelina, joissakin asehuoneissa on itäseinällä muurikomero, jossa on saattanut olla pyhimyksen patsas ja sillä saattoi olla kappelin luonne. Asehuoneet olivat yleensä holvattuja ja holvit saattoivat olla maalauksilla koristeltuja. Suomessa esimerkiksi Lohjan kirkon asehuonetta kattaa ristiholvi. Asehuoneen nimityksen alkuperäksi on nykyisen tutkimuksen mukaan arveltu saksan kielen sanaa Wappenhusz. Se viitannee enemmän sanaan vaakuna kuin sanaan ase. Nykytutkimusten mukaan kävijät eivät jättäneet omia aseitaan tilaan, joskin sitä on voitu käyttää myös tavaroiden säilytyspaikkana. Se on voinut toimia vartiointipaikkana ja kyläläisten aseiden säilytyspaikkana silloin, kun rauhattomat ajat uhkasivat.Svenska kyrkan: Vapenhus Viitattu 28.9.2013. Asehuoneen nimen suomen kielessä on 1800-luvulta alkaen ajateltu tulevan siitä, että aseita ei saanut kantaa sisälle kirkkosaliin, vaan ne oli jätettävä jumalanpalveluksen ajaksi asehuoneeseen. Asehuoneessa saattoivat kirkonmenoja seurata kastamattomat ja muut, joilla ei ollut pääsyä kirkkoon sisään. ==Lähteet== == Aiheesta muualla == Luokka:Kirkkoarkkitehtuuri Luokka:Tilat
4 kuukautta, 3 viikkoa, 2 päivää

4 kuukautta, 3 viikkoa, 2 päivää (4 luni, 3 săptămâni și 2 zile) on vuonna 2007 ensi-iltansa saanut romanialainen Cristian Mungiun käsikirjoittama ja ohjaama elokuva. Elokuva voitti Kultaisen palmun ja FIPRESCI-palkinnon Cannesin elokuvajuhlilla 2007.Romania rules at Cannes Film Festival, International Herald Tribune Elokuvan pääosia näyttelevät Anamaria Marinca, Laura Vasiliu, Vlad Ivanov ja Alexandru Potocean. Elokuva sijoittuu Nicolae Ceaușescun hallitsemaan 1980-luvun kommunistiseen Romaniaan ja kertoo kahdesta opiskelijatytöstä, jotka yrittävät järjestää toiselle heistä laittoman abortin. Vuonna 2016 4 kuukautta, 3 viikkoa, 2 päivää äänestettiin BBC:n kyselyssä tämän vuosisadan 15. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. ==Lähteet== Luokka:Romanialaiset elokuvat Luokka:Draamaelokuvat Luokka:Vuoden 2007 elokuvat Luokka:Kultainen palmu -palkitut elokuvat
Sammy Kershaw

Samuel Paul "Sammy" Kershaw (s. 24. helmikuuta 1958) on yhdysvaltalainen countrymuusikko. Hän syntyi Kaplanissa, Louisianassa, ja aloitti uransa Mercury Recordsilla vuonna 1991. Kershaw meni 29. syyskuuta 2001 naimisiin countrymuusikko Lorrie Morganin kanssa, mutta pari haki avioeroa vuonna 2007. Kershaw on myös poliitikko; hän oli vuonna 2007 republikaanisen puolueen ehdokkaana Louisianan varakuvernööriksi. == Diskografia == === Albumit === * Don't Go Near the Water (1991) * Business Is Pleasure (1992) * Haunted Heart (1993) * Christmas Time's a-Comin (1994) * Feelin' Good Train (1994) * Politics, Religion and Her (1996) * Labor of Love (1997) * Maybe Not Tonight (1999) * I Want My Money Back (2003) * Honky Tonk Boots (2006) === Kokoelmat === * The Hits: Chapter 1 (1995) * Coverin' the Hits (1997) * The Hits: Chapter 2 (2001) * 20th Century Masters - The Millennium Collection: The Best of Sammy Kershaw (2003) * The Definitive Collection (2004) === Singlet === * "Cadillac Style" (1991) * "Don't Go Near the Water" (1992) * "Yard Sale" (1992) * "Anywhere But Here" (1993) * "She Don't Know She's Beautiful" (1993) * "Haunted Heart" (1993) * "Queen of My Double-Wide Trailer" (1993) * "I Can't Reach Her Anymore" (1994) * "National Working Woman's Holiday" (1994) * "Third Rate Romance" (1994) * "Southbound" (1995) * "If You're Gonna Walk, I'm Gonna Crawl" (1995) * "Your Tattoo" (1995) * "Meant to Be" (1996) * "Vidalia" (1996) * "Politics, Religion, and Her" (1997) * "Fit to Be Tied Down" (1997) * "Love of My Life" (1998) * "Matches" (1998) * "Honky Tonk America" (1998) * "One Day Left to Live" (1999) * "Maybe Not Tonight" (1999) * "When You Love Someone" (1999) * "Me and Maxine" (2000) * "He Drinks Tequila" (2001) * "I Want My Money Back" (2003) * "I've Never Been Anywhere" (2003) * "Tennessee Girl" (2006) * "Baby's Got Her Blue Jeans On" (2006) == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset republikaanipoliitikot Luokka:Vuonna 1958 syntyneet Luokka:Elävät henkilöt
Maija Junno

Anna-Maija Junno (s. 17. heinäkuuta 1964 Pello) on suomalainen näyttelijä, joka on näytellyt useissa suomalaisissa tv-sarjoissa ja elokuvissa. Hän on näytellyt mm. sarjassa Punahilkka, Mogadishu Avenue ja elokuvassa Matti Matti Nykäsen äitiä. Hän on näytellyt myös kahdessa Tikkurila-trilogian elokuvassa. Maija Junno näyttelee myös Lehmän vuosi sarjassa. Junno on valmistunut Teatterikorkeakoulusta. Hän on näytellyt myös Ranskassa. ==Lähteet== *Yliopistolainen *Actor's Studio ===Viitteet=== ==Aiheesta muualla== * Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
Fairlight

Fairlight voi tarkoittaa: ==Paikkakuntia== * Fairlight, kylä Hastingsin itäpuolella Etelä-Englannissa * Fairlight, Sydneyn esikaupunki Australiassa * Fairlight, paikkakunta Kanadassa ==Muita== * Fairlight, äänilaitteita valmistava yhtiö * Fairlight CMI, Fairlightin valmistama syntetisaattori- sampleri * Fairlight, kräkkeri- ja demoryhmä * Fairlight, vanha tietokonepeli
Wasteland

__NOTOC__ Wasteland on suomalaisen Twilight Guardians -yhtyeen toinen studioalbumi, joka julkaistiin vuonna 2004. == Kappaleet == # # # # # # # # # # == Kokoonpano == ;Yhtye * Vesa Virtanen – laulu * Henri Suominen – rummut * Carl-Johan Gustafsson – kitara * Mikko Tång – bassokitara * Antti Valtamo – kosketinsoitin, taustalaulu ;Tuotanto * Antti Porkka – äänittäjä * Johan Castrèn – äänittäjä * Mikko Karmila – miksaaja, masteroija * Mika Jussila – miksaaja, masteroija * Aleksi Koskinen – valokuvat * ToxicAngel – grafiikka * Mikko Suominen – logo == Arvostelut == * Desibeli.net: * Imperiumi.net: Imperiumi.net: Levyarvio * Soundi: == Lähteet == == Aiheesta muualla == * * Wasteland discogs.com -sivustolla Luokka:Vuoden 2004 albumit Luokka:Twilight Guardiansin albumit
John Aldridge

thumb|right|John Aldridge John William Aldridge (s. 18. syyskuuta 1958) on irlantilainen jalkapalloilija. Hän syntyi Liverpoolissa, Englannissa ja aloitti ammattilaisuransa vuonna 1979. Hän saavutti suurimmat menestyksensä Liverpoolin joukkueessa vuosina 1987–1989 ja pelasi myös Espanjassa Real Sociedadin joukkueessa kaksi vuotta 1989–1991. Aldridge pelasi Euroopan- mestaruuskilpailuissa vuonna 1988 sekä maailmanmestaruuskilpailuissa vuosina 1990 ja 1994. Hän pelasi Irlannin maajoukkueessa kaikkiaan 69 maaottelua ja teki niissä 19 maalia vuosina 1986–1997. == Seurat == * Newport County AFC (1979–1984) * Oxford United FC (1984–1987) * Liverpool FC (1987–1989) * Real Sociedad (1989–1991) * Tranmere Rovers FC (1991–1998) == Lähteet == Luokka:Irlantilaiset jalkapalloilijat Luokka:Vuonna 1958 syntyneet Luokka:Elävät henkilöt
Erica Campbell

Erica Rose Campbell (s. 12. toukokuuta 1981 Deerfield, New Hampshire) on yhdysvaltalainen alastonmalli, joka valittiin Playboyn erikoisnumerossa vuoden 2005 malliksi. Hän oli Penthousen kuukauden Penthouse Pet -malli huhtikuussa 2007. Hän myös esiintynyt satunnaisesti pornoelokuvissa. Campbell koki uskonnollisen herätyksen ja hän lopetti pornonäyttelijän uransa vuonna 2008. ==Lähteet== == Aiheesta muualla == * * TV.com Luokka:Yhdysvaltalaiset mallit Luokka:Yhdysvaltalaiset pornonäyttelijät Luokka:Vuonna 1981 syntyneet Luokka:Elävät henkilöt
Andrea Tafi

Andrea Tafi (s. 7. toukokuuta 1966 Fucecchio) on entinen italialainen maantiepyöräilijä, joka kilpaili ammattilaisena vuosina 1989–2005. Yhden päivän kilpailuihin erikoistunut Tafi saavutti useita voittoja suurissa klassikkokilpailuissa. Hän voitti Lombardian ympäriajon vuonna 1996 pitkälti hyvän mäennousutaitonsa ansiosta. Vuonna 1999 hän toteutti suuren haaveensa, saman johon hänen idolinsa Francesco Moser oli pystynyt: voitti Pariisi- Roubaix'n Italian hallitsevan maantiepyöräilymestarin paidassa ajaen. Kolme vuotta aiemmin Tafi oli joutunut tallimääräyksellä jäämään Pariisi–Roubaix'ssa kolmanneksi kolmen Mapei-joukkueen ajajan ratkaistessa voiton keskenään. Tafi voitti vuonna 2000 Pariisi-Tours -kilpailun pitkän irtioton jälkeen. Kaksi vuotta myöhemmin hän huipensi uransa voittamalla Flanderin ympäriajon. Yritettyään useaan otteeseen irti kärkiryhmästä hän onnistui Johan Museeuwin ja Peter Van Petegemin epäröityä hieman liian pitkään – näin Tafi pääsi ajamaan yksin voittajana maaliin. == Saavutuksia == === Yhden päivän kilpailut === *Maantieajon MM-kilpailu: 1996 kuudes, 1998 kahdeksas, 1999 11. *Maantiepyöräilyn maailmancup: 1996 neljäs, 1997 kolmas *Lombardian ympäriajo: 1996 voitto, 1997 seitsemäs *Pariisi-Roubaix: 1996 kolmas, 1998 toinen, 1999 voitto, 2000 toinen, 2003 viides *Flanderin ympäriajo: 2002 voitto *Pariisi- Tours: 2000 voitto *Amstel Gold Race: 1997 toinen *Clásica de San Sebastián: 1998 neljäs *Grand Prix Suisse: 1998 neljäs *Pariisi-Bryssel: 1996 voitto, 1997 kolmas *Giro del Lazio: 1991 voitto, 1996 voitto, 1998 voitto *Grand Prix de Fourmies: 1994 voitto, 1997 voitto *Coppa Placci: 1996 voitto *Rochester Classic: 1997 voitto *Coppa Sabatini: 1997 voitto *Coppa Agostini: 1998 voitto *Giro del Piemonte: 1996 toinen, 1999 voitto *Trofeo Melinda: 1996 voitto *Grand Prix Camaiore: 1998 voitto *Tre Valli Varesine: 1996 toinen *Giro del Veneto: 1996 toinen *Japan Cup: 1997 toinen *Italian maantiepyöräilymestaruus: 1998 === Etappikilpailut === *Ranskan ympäriajo: **1998 toinen etapilla 8, kolmas etapilla 13 *Sveitsin ympäriajo: **1992 sprinttikilpailun voitto *Tour Down Under: **2003 pistekilpailun voitto *Vuelta a Burgos: **2001 etapin 1 voitto *Tour de Langkawi: **1997 etappien 3 ja 9 voitto **1998 etapin 1 (aika- ajo) voitto == Lähteet == *Andrea Tafi Trap–Friis-tietokannassa Luokka:Italialaiset maantiepyöräilijät Luokka:Vuonna 1966 syntyneet Luokka:Elävät henkilöt
The Call of the Wintermoon

The Call of the Wintermoon on toinen kappale Immortalin debyyttialbumilta Diabolical Fullmoon Mysticism. Kappaleesta on kuvattu musiikkivideo, jossa yhtyeen jäsenet ovat metsässä. Yhtye on julkisesti katunut videon tekemistä, ja videon tuottanut TV-yhtiö soimasi yhtyettä, syyttäen sitä satanistiseksi.http://klub.posluh.hr/metal/immortal/interv9.htm == Lähteet == == Aiheesta muualla == *Immortalin virallinen kotisivu *Video Youtubessa Call of the Wintermoon Luokka:Norjalaiset heavy metal -kappaleet
Veni Vidi Vicious

Veni Vidi Vicious on The Hivesin toinen varsinainen albumi, joka julkaistiin vuonna 2000. Yhtyeen ensimmäinen varsinainen albumi oli nimeltään Barely Legal, joka julkaistiin vuonna 1997. Singleinä on julkaistu kappaleet Die, All Right!, Main Offender, Hate to Say I Told You So ja Supply and Demand. Neljän vuoden päästä The Hives julkaisi albumin Tyrannosaurus Hives. ==Kappaleet== * Kaikki kappaleet kirjoittanut Randy Fitzsimmons, ellei toisin mainita. # # # # # # # # # # # # == Kokoonpano == * Howlin' Pelle Almqvist – laulu * Nicholaus Arson – kitara, taustalaulu * Vigilante Carlstroem – rytm kitara, taustalaulu * Dr. Matt Destruction – basso * Chris Dangerous – rummut == Arvostelut == * Soundi: == Lähteet == Luokka:Vuoden 2000 albumit Luokka:The Hivesin albumit
The Hand That Feeds

The Hand That Feeds (tunnetaan myös nimellä Halo 18) on Nine Inch Nails -yhtyeen albumilta With Teeth 18. huhtikuuta 2005 ensimmäinen julkaistu single. "The Hand That Feeds" on yhtyeen korkeimmalle kaikilla soittolistoilla yltänyt kappale, lukuun ottamatta Yhdysvaltojen Modern Rock Tracks -listaa, jolla yhtyeen samalta albumilta julkaistu kappale Only pysyi ensimmäisenä kolme viikkoa kauemmin. ==Kohu== Kappale aiheutti kohua Yhdysvaltain silloisen presidentin George W. Bushin ja Irakin sodan vastaisten sanoitustensa vuoksi: "What if this whole crusade's A charade? And behind it all there's a price to be paid For the blood On which we dine Justified in the name of the holy and the divine". Nine Inch Nailsin oli tarkoitus esiintyä vuoden 2005 MTV Movie Awards -tilaisuudessa ja esittää kyseinen kappale, mutta estyivät yhtyeen keulakuvan Trent Reznorin ja MTV:n välille syntyneen konfliktin takia. Yhtye halusi sisällyttää esitykseensä kuvan Bushista, johon kanava ei suostunut. ==Muuta== The Hand That Feeds oli ehdolla Grammy-palkinnon saajaksi "Best Hard Rock Performance" -kategoriassa vuonna 2006. Kappale löytyy myös Rock Band -videopelistä. Luokka:Uskontokriittiset laulut Luokka:Nine Inch Nailsin kappaleet Luokka:Vuoden 2005 kappaleet
Suolapunka

Suolapunka eli valkosuolapunka (Samolus valerandi) on merenrantaniityillä viihtyvä kasvi. Suomessa suolapunka on luokiteltu erittäin uhanalaiseksi ja se on luonnonsuojeluasetuksessa erityisesti suojeltava laji. Suolapunka on rauhoitettu Manner-Suomessa.Rauhoitetut lajit - ymparisto.fi Luonnonsuojeluasetuksen liitteet 2 ja 3 (pdf) s. 7. Viitattu 18.10.2017. == Ulkonäkö ja koko == Suolapunka on monivuotinen, 3–40 senttimetriä korkeaksi kasvava kalju merenrantakasvi. Kasvin juurakko on lyhyt ja pysty. Varren tyvessä kasvaa lehtiruusuke, ja varrella vuorottain lusikkamaisia, pyöreäkärkisiä meheviä varsilehtiä. Lehdet ovat ehytlaitaisia. Valkoiset kukat muodostavan kasvin latvaan harsun tertun. Toisinaan esiintyy myös lyhyempiä lehtihangoista lähteviä kukkaterttuja. Kellomaiset kukat ovat halkaisijaltaan noin 3 millimetriä ja niissä on viisi terälehteä. Siemenkota on pallomainen. Suolapunka kukkii Suomessa heinä-elokuussa.Retkeilykasvio 1998, s. 221. == Levinneisyys == Suolapunkaa esiintyy laajalti lauhkean vyöhykkeen eteläosassa ja lämpimän vyöhykkeen pohjoisosassa Euroopassa, Aasiassa ja Pohjois- Amerikassa. Lajia tavataan myös Afrikasta ja Australiasta. Etelämpänä se kasvaa sekä rannikoilla että sisämaassa, varsinkin vuoristoissa. Itämeren piirissä suolapunkaa tavataan vain rannikoilla. Sen esiintymät Suomessa ja samalla korkeudella Ruotsin puolella ovat lajin pohjoisimmat kasvupaikat maailmassa. Suomessa suolapunkaa tavataan vain Ahvenanmaalla ja Suomenlahden rannikolla Itä-Uudeltamaalta Kaakkois-Suomeen.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 18.10.2017. Runsaimmat esiintymät ovat Ahvenanmaalla Lemlandissa, Finströmissä ja Hammarlandissa sekä Manner-Suomessa entisen Porvoon maalaiskunnan, Haminan ja Vehkalahden alueilla.Laine 1997, s. 237. == Elinympäristö == Itämeren rannikolla suolapunka viihtyy avoimilla, kivikkoisilla ja matalakasvuisilla merenrantaniityillä. Se kasvaa tyypillisesti lähellä vesirajaa, ja on usein pitkiäkin aikoja veden pinnan alla. Suolapunka on harvinaistunut Itämeren piirissä rantaniittyjen laidunnuksen loputtua, kun merenrantaniityt ovat monin paikoin kasvaneet umpeen. Itämeren rehevöityminen on omalta osaltaan kiihdyttänyt rantaniittyjen umpeutumista. Suomen uhanalaisia lajeja: Suolapunka (Samolus valerandi L.) Suomen ympäristökeskus ISBN 952-11-208679 (pdf) Viitattu 18.10.2017. == Lähteet == * Laine, Unto: Suolapunka. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 237. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * * Suomen Lajitietokeskus: Suolapunka (valkosuolapunka) – Samolus valerandi * Pohjolan kasvien pauloissa: Samolus valerandi - suolapunka, valkosuolapunka Luokka:Suolapungat Luokka:Suomen erittäin uhanalaiset kasvit
Maitland Ward

Maitland Ward (s. 3. helmikuuta 1977 Long Beach, Kalifornia, Yhdysvallat) on kalifornialainen näyttelijä jonka muistettavin rooli on ollut Jessica Forrester yhdysvaltalaisessa saippuasarjassa Kauniit ja rohkeat. Hän esitti Jessica Forresteria tuotantokausilla 1994–1996. Muita televisiosarjoja, joissa Ward on esiintynyt ovat muun muassa Koti kuntoon, Isojen poikien leikit, Käytäväpeliä ja Hoidon tarpeessa. Hän on esiintynyt myös muun muassa elokuvassa White Chicks (2004). Vuonna 2019 hän siirtyi pornonäyttelijäksi . ==Valikoidut palkinnot== *AVN-palkinto 2020: Paras naissivuosan näyttelijä, Paras kolmistaan tapahtuva seksikohtaus (kaksi naista ja mies), Fanien suosima Camming Cosplayer. ==Lähteet== == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt Luokka:Yhdysvaltalaiset pornonäyttelijät
Fujiwara no Yoshifusa

Fujiwara no Yoshifusa (, 804 Kioto – 7. lokakuuta 872 Kioto) oli japanilainen Heian-kauden poliitikko ja hovimies. Hänen myötään alkoi Fujiwara-klaanin valtakausi Japanin hovissa. Yoshifusa oli Fujiwara no Fuyutsugun poika ja naimisissa vuodesta 814 lähtien keisari Sagan tyttären kanssa. Fujiwara- klaanin asema hovissa voimistui 800-luvun alkupuolella pääasiassa siksi, että klaanin naisia valittiin keisarien aviopuolisoiksi. Yoshifusa nimitettiin vuonna 857 vaikutusvaltaiseen suurministerin (dajō daijin) virkaan. Hän naitti tyttärensä sisarenpojalleen keisari Montokulle; keisari sai pojan, ja Yoshifusa nosti tuolloin vielä yhdeksänvuotiaan lapsen valtaistuimelle keisari Seiwana ja nimitti itsensä sijaishallitsijaksi (sesshō). Hänestä tuli Japanin historian ensimmäinen sesshō, joka ei ollut keisariperheestä, ja hän aloitti samalla tavan nimittää sesshō-sijaishallisijoita alaikäisille keisareille. Fujiwara no Yoshifusa tunnettiin myös nimillä Somedono no Daijin () tai Shirakawa-dono (). == Lähteet == Luokka:Sesshōt ja kanpakut Luokka:Vuonna 804 syntyneet Luokka:Vuonna 872 kuolleet
Seven Worlds

Seven Worlds on yhdysvaltalaisen kitaristi Eric Johnsonin vuonna 1998 julkaistu studioalbumi. Albumi nauhoitettiin vuosina 1976 ja 1977. Monien kiistojen vuoksi albumin julkaisua lykättiin, kunnes Johnson sai oikeudet levyn julkaisemiseen, 20 vuotta myöhemmin. Johnson uudelleenäänitti joitakin albumin kappaleita hänen ensimmäiseksi julkaistulle Tones-albumille. == Kappaleet == Kaikki kappaleet on kirjoittanut Eric Johnson, paitsi missä erikseen mainittu. # "Zap" - 3:22 # "Emerald Eyes" (Johnson, Jay Aaron) - 3:18 # "Showdown" (Johnson, Aaron) - 3:59 # "Missing Key" - 3:43 # "Alone with You" - 6:13 # "I Promise I Will Try" - 2:41 # "Winter Came" - 4:56 # "Turn the Page" - 3:49 # "A Song for Life" - 2:29 # "By Your Side" - 3:37 == Kokoonpano == * Eric Johnson - kitarat, laulu, Fender Rhodes, piano ja lap steel-kitara * Kyle Brock - basso * Roscoe Beck - basso * David Dennard - basso ja sitar * Bill Maddox - rummut * Mark Singer - rummut * Steve Barber - syntetisaattori * Kim Wilson - huuliharppu * Nick Phelps - trumpetti ja huilut * Jay Aaron Podolnick - taustalaulu * Liza Farrow - taustalaulu * Linda Wetherby - taustalaulu * Viola De Gamba - taustalaulu * Christopher Cross - taustalaulu == Lähteet == * Guitar9.com Luokka:Vuoden 1996 albumit Luokka:Eric Johnsonin albumit
Fujiwara

Fujiwara () voi tarkoittaa: *Fujiwara-kyō, Japanin entinen pääkaupunki *Fujiwara (Mie), entinen kauppala Mien prefektuurissa *Fujiwara-klaani, voimakas japanilainen sijaishallitsijasuku :klaanin merkittäviä jäseniä: :*Fujiwara no Kamatari :*Fujiwara no Fuhito :*Fujiwara no Yoshifusa :*Fujiwara no Mototsune :*Fujiwara no Michinaga *Tatsuya Fujiwara, japanilainen näyttelijä *Norika Fujiwara, japanilainen näyttelijä
Georg Christoph Lichtenberg

Georg Christoph Lichtenberg (1. heinäkuuta 1742 Ober-Ramstadt – 24. helmikuuta 1799 Göttingen) oli saksalainen tiedemies, satiirikko ja anglofiili. Hän oli pastori Johann Conrad Lichtenbergin seitsemästätoista lapsesta nuorin. Hän aloitti opintonsa vuonna 1763 Göttingenin yliopistossa, ja hänet nimitettiin ensin vuonna 1769 fysiikan apulaisprofessoriksi ja kuuden vuoden kuluttua kokeellisen fysiikan professoriksi. Häntä pidetään saksankielisen aforismikirjallisuuden perustajana. ==Teoksia== ===Saksaksi=== *Briefe aus England (1776–1778) *Über Physiognomik, wider die Physiognomen (1778) *Göttingisches Magazin der Wissenschaften und Litteratur (1780–1785) *Über die Pronunciation der Schöpse des alten Griechenlandes (1782) *Ausführliche Erklärung der Hogarthischen Kupferstiche (1794–1799) ===Suomeksi=== * Töherryskirjat: Aforismeja ja muistiinmerkintöjä. Valikoinut ja suomentanut Juhani Ihanus. Otava, Helsinki 1999. ISBN 951-1-15975-5 ==Lähteet== ==Aiheesta muualla== *Lichtenberg-Gesellschaft Luokka:Saksalaiset fyysikot Luokka:Saksalaiset professorit Luokka:Vuonna 1742 syntyneet Luokka:Vuonna 1799 kuolleet
Fujiwara no Mototsune

Fujiwara no Mototsune (, 836 Kioto – 25. helmikuuta 891 Kioto), myös Horikawa Daijin (), oli japanilainen Heian-kauden poliitikko ja sijaishallitsija. Hän kuului Fujiwara-klaaniin. Hän loi hoviin kanpaku-viran ja toimi sen kautta neljän keisarin sijaishallitsijana. Motsotsune oli Fujiwara no Nagayoshin poika. Hänen setänsä ja adoptioisänsä oli Fujiwara no Yoshifusa. Yoshifusa toimi vuonna 858 valtaan nousseen lapsikeisari Seiwan sijaishallitsijana. Mototsune nousi Fujiwara-klaanin johtoon vuonna 872 ja ryhtyi setänsä tavoin sijaishallitsijaksi, kun keisari Yōzei nousi valtaistuimelle alaikäisenä. Kanpaku-viran kautta Mototsunen valta vahvistui entisestään; vuonna 884 hän pakotti keisarin eroamaan, kun tämä oli kyseenalaistanut hänen valta-asemansa, ja nosti valtaistuimelle keisari Kōkōn. Vuonna 888 hän kuitenkin syrjäytti myös Kōkōn. Mototsunen aloittaman kanpaku-järjestelmän kautta Fujiwara-klaani hallitsi Japania yli kolmen vuosisadan ajan, vaikka kaikki klaanin jäsenet eivät käyttäneetkään kanpaku-arvonimeä. Mototsunen tyttäret, molemmat nimeltään Onshi, menivät naimisiin keisarien Uda ja Daigo kanssa. Mototsune laati myös teoksen Montoku jitsuroku yhdessä muiden kirjoittajien kanssa. == Lähteet == Luokka:Sesshōt ja kanpakut Luokka:Vuonna 836 syntyneet Luokka:Vuonna 891 kuolleet
Mike Marsh

Michael ”Mike” Lawrence Marsh (s. 4. elokuuta 1967 Los Angeles) on yhdysvaltalainen pikajuoksija, joka voitti kaksi olympiakultaa vuoden 1992 kesäolympialaisissa Barcelonassa. == Ura == Marsh aloitti yleisurheilun lukiossa ja hän menestyi Yhdysvaltain kansallisen tason kilpailuissa, mutta häntä ei kuitenkaan valittu kansainvälisiin kilpailuihin kuin vasta vuonna 1991, jolloin hän oli mukana Yhdysvaltain pikaviestijoukkueessa maailmanmestaruuskilpailuissa. Hän juoksi alkuerissä mutta ei ollut mukana loppukilpailussa, jonka Yhdysvallat voitti. Seuraavana vuonna Yhdysvaltain olympiakarsinnoissa Marsh juoksi sadalla metrillä ajan 9,93 s 0,6 metrin vastatuuleen mutta oli vasta neljäs, eikä häntä valittu joukkueeseen. 200 metrillä hän sen sijaan sijoittui toiseksi Michael Johnsonin jälkeen ja sai olympiapaikan. Barcelonassa Marsh yllätti 200 metrin välieräjuoksussa, jonka hän voitti ylivoimaisesti ajalla 19,73 s jääden vain sadaosasekunnin maailmanennätyksestä vaikka löysäsi vauhtiaan ennen maalia. Hän voitti loppukilpailun ajalla 20,01 s ja oli mukana Yhdysvaltain joukkueessa, joka teki 4 × 100 metrin viestijuoksussa maailmanennätyksen 37,40 s. Hallitsevana olympiavoittajana Marsh oli ennakkosuosikki vuoden 1993 maailmanmestaruuskilpailuissa, mutta hän jäi 200 metrillä neljänneksi ajalla 20,18 s. Kausi 1994 sujui ilman merkittäviä voittoja, mutta Marsh teki paluun kaudella 1995 ja voitti Yhdysvaltain mestaruuden 100 metrillä ja edusti maataan Göteborgin maailmanmestaruuskilpailuissa. Hän sijoittui MM- kilpailuissa 100 metrin lopputuloksissa viidenneksi ajalla 10,10 s ja oli mukana pikaviestissä, jonka alkuerissä Yhdysvallat keskeytti vaihtorikon vuoksi. Vuonna 1996 Marsh saavutti olympiapaikan kaikissa kolmessa pikajuoksussa ja selviytyi jokaisessa loppukilpailuun. Hän oli 100 metrillä viides ajalla 10,00 s ja 200 metrillä kahdeksas ajalla 20,48 s, ja 4 × 100 metrin viestissä hän saavutti hopeaa ajalla 38,05 s. Marsh lopetti urheilu- uransa vuonna 1997. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1967 syntyneet Luokka:Elävät henkilöt
Chupa Chups

thumb|200px|Chupa Chups-tikkareita Chupa Chups on espanjalainen makeisvalmistaja, jonka pääasiallinen tuote on tikkukaramellit. Yhtiön perusti Enric Bernat Barcelonassa vuonna 1958. Nimi Chupa Chups tulee espanjan kielen verbistä ”chupar” (). Yhtiön nykyisenlaisen logon suunnitteli Salvador Dalí vuonna 1969. Chupa Chups on ollut vuodesta 2006 lähtien alankomaalais- italialaisen Perfetti Van Mellen täysin omistama tytäryhtiö. Vuonna 2006 yhtiöllä oli 2 000 työntekijää ja sen liikevaihto oli 500 miljoonaa euroa. == Lähteet == == Aiheesta muualla == * Chupa Chupsin sivusto Luokka:Espanjalaiset yritykset Luokka:Makeisvalmistajat Luokka:Perfetti Van Mellen tuotemerkit
Seiwa

Seiwa (, 850–878) oli perinteisen vallanperimysjärjestyksen mukaan Japanin 56. keisari. Hänen valtakautensa kesti vuodet 858–876. == Elämäkerta == Seiwa oli keisari Montokun neljäs poika. Hänen äitinsä oli leskikeisarinna ja Fujiwara no Yoshifusan tytär Fujiwara no Akirakeiko, joka tunnettiin myös keisarinna Somedonona. Ennen nousuaan valtaistuimelle Seiwan henkilökohtainen nimi (imina) oli Korehito (). Hänet tunnettiin keisarina myös nimellä Mizunoo-no- mikado. Seiwa nimitettiin kruununprinssiksi yksivuotiaana ja keisariksi vasta yhdeksänvuotiaana vuonna 858. Hänen sijaishallitsijanaan (sesshō) toimi hänen isoisänsä Fujiwara no Yoshifusa. Tämä oli ensimmäinen kerta Japanin historiassa, kun valtaistuimelle nousi niin nuori lapsi, että keisarille piti nimittää sijaishallitsija, ja samalla ensimmäinen kerta, kun sijaishallitsijana toimi voimakkaan Fujiwara-klaanin jäsen. Seiwa hallitsi 18 vuoden ajan ja luopui valtaistuimesta vuonna 876. Muutaman vuoden kuluttua vuonna 878 hän ryhtyi buddhalaiseksi munkiksi, mutta kuoli saman vuoden lopulla 31-vuotiaana. Hänen nimensä munkkina oli Soshin. Seiwalla oli 13 vaimoa ja 18 poikaa ja tytärtä. Hänen hautapaikkansa on tiedossa, se sijaitsee Kioton Ukyō-kun suuralueella ja on nimeltään Mizu-no-oyama-no-misasagi (). == Aikakaudet == Seiwan valtakaudella oli käytössä kaksi aikakausinimeä (nengō): *Ten’an-kausi (857–859) *Jōgan-kausi (859–877) == Lähteet == == Aiheesta muualla == Luokka:Japanin keisarit Luokka:Vuonna 850 syntyneet Luokka:Vuonna 880 kuolleet
Mihail Krivonosov

Mihail Krivonosov (Venj. Михаи́л Петро́вич Кривоно́сов) (s. 1. toukokuuta 1929 – 11. marraskuuta 1995) oli neuvostoliittolainen moukarinheittäjä, joka voitti Euroopan-mestaruuden, saavutti olympiahopeaa ja teki useita maailmanennätyksiä. Krivonosov voitti Euroopan-mestaruuden Bernissä 1954 uudella maailmanennätyksellä 63,34 m. Kaikkiaan hän paransi maailmanennätystä kuusi kertaa, viimeksi lokakuussa 1956 tuloksella 67,32 m. Melbournen olympialaisissa 1956 hän sijoittui toiseksi tuloksella 63,03 m yhdysvaltalaisen Harold Connollyn voittaessa tuloksella 63,19 m. Tukholmassa 1958 Krivonosov saavutti EM-hopeaa. == Lähteet == Luokka:Neuvostoliittolaiset moukarinheittäjät Luokka:Neuvostoliittolaiset olympiamitalistit Luokka:Vuonna 1929 syntyneet Luokka:Vuonna 1995 kuolleet
Sami Ristiniemi

Sami Ristiniemi (s. 1977) on suomalainen näyttelijä, joka on tullut tunnetuksi Rafael Aron roolistaan televisiosarjassa Salatut elämät, jossa hän esiintyi vuosina 2007–2008. Hänellä on pitkä tausta harrastajateatterissa, minkä lisäksi hänet on nähty Kotkan kaupunginteatterin lavalla. Äänellään hän on esiintynyt muun muassa kuunnelmasarjassa Kaksipäisen vekaran varjossa. Ristiniemi harrastaa autourheilua ja on työskennellyt Mika Salon F3-tallissa. Vuonna 2012 Ristiniemi tuli valituksi Kotkan kaupunginvaltuustoon Kokoomuksen listoilta. Sami Ristiniemi on puoliksi espanjalaista sukujuurta. ==Filmografia== *Salatut elämät – Rafael Aro (2007–2008) *Romeo & Rafael Desperados – Rafael Aro (2008) == Lähteet == ==Aiheesta muualla== * Luokka:Suomalaiset televisionäyttelijät Luokka:Suomalaiset teatterinäyttelijät Luokka:Kotkan kaupunginvaltuutetut Luokka:Kansallisen Kokoomuksen poliitikot Luokka:Vuonna 1977 syntyneet Luokka:Elävät henkilöt
Frank Worthington

Frank Stewart Worthington (23. marraskuuta 1948 – 22. maaliskuuta 2021) oli brittiläinen jalkapalloilija. Hän pelasi muun muassa Tranmere Rovers FC:ssä, jossa hän toimi myös managerina. Hän pelasi myös Englannin jalkapallomaajoukkueessa. == Lähteet == Luokka:Englantilaiset jalkapalloilijat Luokka:Vuonna 1948 syntyneet Luokka:Vuonna 2021 kuolleet
Kosovon lippu

Kosovon lipussa on sinisellä taustalla kultainen Kosovon kartta ja yläosassa kuusi hopeista, viisikärkistä tähteä kuvastaen maan kuutta etnistä ryhmää (albaanit, serbit, bosnit, goranit, romanit ja turkkilaiset). Kosovon parlamentti hyväksyi lipun 17. helmikuuta 2008 suunnittelukilpailun tuloksena. == Taustaa == Kosovon albaanit ovat perinteisesti käyttäneet etnisyytensä tunnuksena Albanian lippua, kun taas serbit ovat käyttäneet Serbian lippua. Tämän takia maakunnalla ei ollut mitään virallista tunnusta, joten sellainen oli luotava ennen Kosovon itsenäistymistä. == Uuden lipun etsintä == Ensimmäisen ehdotuksen Kosovon lipuksi esitteli Ibrahim Rugova 29. lokakuuta 2000 lehdistötilaisuudessa. Tässä "Dardanian lipuksi" kutsutussa lipussa oli Albanian vaakuna kultareunuksisessa ympyrässä sinisellä taustalla. Vaakunan yläpuolella oli kuusisakarainen kultainen tähti, ja sen keskellä oli neliosainen kelta-puna-musta-keltainen kilpi, jossa oli tekstin "Dardania" sisältävä nauha.Dardania (flag of uncertain status) (Flags of the World, viitattu 21. helmikuuta 2008) Lippu ei kuitenkaan koskaan saanut suosiota.Kosovo Television Debate: Kosovar flags and symbols (Birn, viitattu 21. helmikuuta 2008) Kuva:Flag_of_Dardania.svg|Nk. Dardania-lippu Kesäkuussa 2007 käynnistettiin kilpailu uuden lipun hankkimiseksi.Kosovo contest for state symbols (BBC 4. kesäkuuta 2007) Siihen osallistui 993 eri lippua.Kajtazi (viitattu 8. helmikuuta 2008) Kriteereinä oli, että lippu ei saisi sisältää albaaneihin eikä serbeihin viittaavia tunnuksia, ja ne täytti noin 700 ehdokasta.Kosovo Starts Selection of its Future Flag and Emblem (Birn 5. heinäkuuta 2007) Kilpailua varten perustettu komissio valitsi näistä helmikuussa 2008 kolme ehdokasta, joista Kosovon parlamentin oli tarkoitus valita yksi itsenäistymisen yhteydessä. Ensimmäisessä ehdotuksessa oli Kosovon rajojen muodostama kuvio valkoisena keskellä neljän pienen ja yhden ison keltaisen, viisikärkisen tähden ympäröimänä. Toinen oli trikolori, jossa on pystysuunnassa punainen, valkoinen ja musta raita. Kolmas ehdokas oli sama trikolori, jonka keskimmäisessä raidassa oli spiraali.With independence looming, Kosovo to pick a flag (The Christian Science Monitor, 8. helmikuuta 2008) Kuva:Flag proposal Kosovo 2008.svg|Komission ensimmäinen ehdokas Kuva:Flag proposal Kosovo 2008-2.png|Komission toinen ehdokas Kuva:Flag proposal Kosovo 2008-3.svg|Komission kolmas ehdokas == Katso myös == * Kosovon vaakuna == Lähteet == Lippu Luokka:Valtioiden liput
Kirsi Ståhlberg

Kirsi Hannele Ståhlberg (s. 15. kesäkuuta 1980 Kouvola) on suomalainen laulaja, näyttelijä ja rekrytointikonsultti. ==Elämä== Ståhlberg asui nuoruudessaan Lappeenrannassa, mutta nykyisin Helsingissä. Ståhlberg näytteli draamasarjassa Salatut elämät Isabella Holmin roolissa syksystä 2007 loppuvuoteen 2013 asti (televisiossa 2008–2014). Hän on myös esiintynyt musikaaleissa ja muissa lauluproduktioissa. Ståhlberg oli mukana kahden lappeenrantalaisen ystävänsä kanssa Tenavatähti-kilpailussa vuonna 1992. Tyttöjen lauluyhtye kilpaili kappaleella Rinnakkain ja pääsi semifinaaliin sekä levyttämään Tenavatähti 1992 -kokoelmalevylle. Ståhlberg valmistui muusikoksi Lahden ammattikorkeakoulusta musiikkiteatterin koulutusohjelmasta vuonna 2006 pääaineinaan laulu ja näyttelijän työ. Hän näytteli Timo Rautiainen & Neljäs Sektori -yhtyeen musiikkivideossa Piru minut periköön. Ståhlberg on toiminut vuodesta 2017 Ylellä rekrytointikonsulttina ja tekee sen lisäksi äänitöitä ja mainoksia. Ståhlberg on naimisissa ja hän sai miehensä kanssa tyttölapsen marraskuussa 2014. ==Roolit== === Televisiosarjat === Vuosi Televisiosarja Rooli 2008–2014 Salatut elämät Isabella Holm 2013 Mun ainoot 30 minsaa Hanne === Nettisarjat === Vuosi Nettisarja Rooli 2014 Kämppikset Anne Makkonen === Dubbaukset === == Lähteet == == Aiheesta muualla == * Kirsi Ståhlbergin kotisivut * Kirsi Ståhlbergin blogi Kirsikankukkia Luokka:Suomalaiset näyttelijät Luokka:Suomalaiset laulajat Luokka:Tenavatähti Luokka:Vuonna 1980 syntyneet Luokka:Elävät henkilöt
Celtics voittoon – keinolla millä hyvänsä

Celtics voittoon – keinolla millä hyvänsä () on vuonna 1996 valmistunut koripallo-aiheinen yhdysvaltalainen elokuva. Elokuva kestää 91 minuuttia ja sen pääosissa ovat Dan Aykroyd, Daniel Stern ja Damon Wayans. Elokuvan on ohjannut Tom DeCerchio. Elokuva kertoo Boston Celtics -koripallojoukkueen innokkaista kannattajista, jotka ovat valmiita tekemään vaikka mitä, jotta heidän joukkueensa voittaisi. Tavanomaiset rituaalit eivät tunnu riittävän, koska vastustajan tähtipelaaja tekee mitä tahtoo. Niinpä Bostonin miehet päättävät kaapata tähtipelaajan voiton varmistamiseksi. == Rooleissa == Luokka:Vuoden 1996 yhdysvaltalaiset elokuvat Luokka:Yhdysvaltalaiset komediaelokuvat Luokka:Koripalloelokuvat Luokka:Judd Apatow'n käsikirjoittamat elokuvat
Kari Järvinen (jääkiekkoilija)

Kari Järvinen (s. 13. tammikuuta 1957 Tampere) on suomalainen jääkiekkoilija ja jääkiekkovalmentaja. Järvinen edusti koko liigauransa ajan Tampereen Ilvestä. Hän aloitti liigassa kaudella kaudella 1976–1977. Yhteensä Järvinen pelasi Ilveksessä seitsemän kautta, joista viimeinen 1982–1983 oli menestyksekkäin. Hän teki oman piste-ennätyksensä 18+14 34 ottelussa ja Ilves voitti kauden jälkeen pronssia. Viimeisellä kaudellaan nuori Raimo Helminen oli jo ajaa Järvisen ohi kokoonpanossa, mutta Helminen ei vielä pystynyt vakiinnuttamaan paikkaansa joukkueen ykköskentistä, jolloin Järvinen saikin vielä enemmän vastuuta . Yhteensä Järvinen pelasi liigassa 240 runkosarjaottelussa tehden 151 pistettä (63+88) ja pudotuspeleissä 17 kamppailua pistein 6+10 . Pronssikauden jälkeen Järvinen siirtyi Ilveksestä I-divisioonassa pelaavaan JoKP:iin yhdessä Auvo Väänäsen kanssa . Kahden Joensuun kauden jälkeen Järvinen pelasi vielä yhden kauden HPK:ssa I-divisioonaa . Järvinen ei pelannut urallaan yhtään aikuisten maaottelua. Hän edusti kuitenkin Suomea 17 kertaa nuorten ja 4 kertaa poikien tasolla. Hän pelasi Suomen joukkueessa vuoden 1976 nuorten Euroopan-mestaruuskisoissa ja vuoden 1977 nuorten maailmanmestaruuskisoissa . Pelaajauransa jälkeen Järvinen on valmentanut Ilveksessä eri ikäkausijoukkueita. Vuonna 2006 hänet nostettiin Suomen alle 16-vuotiaiden maajoukkueen apuvalmentajaksi. Kaudella 2009–2010 Järvinen valmensi Ilveksen B-junioreita yhdessä Pasi Saarisen kanssa. Kari Järvisen poika Jan-Mikael Järvinen on myös jääkiekkoilija. == Lähteet == Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1957 syntyneet Luokka:Elävät henkilöt
M/S Cruise Smeralda

M/S Ikarus Palace () on kreikkalaisen Minoan Linesin omistama autolautta. Sen runko on rakennettu Bruce Shipyardin telakalla Landskronassa, Ruotsissa vuonna 1997. Ruotsista runko hinattiin norjalaiselle Fosen Mekaniske Verkstedin telakalle Trondheimiin, jossa alus rakennettiin valmiiksi. Laivan matkustajakapasiteetti on 1 500, ja matkustajille on yhteensä 740 hyttipaikkaa. Autoja alukseen mahtuu kerrallaan 608. Ikarus Palace on rekisteröity Kreikan lipun alle ja sen kotisatama on Heraklion. Ikarus Palacen sisaralus on M/S Pasiphae Palace. == Käyttöhistoria == 5\. toukokuuta 1997 aluksen runko laskettiin vesille Ruotsissa, josta runko hinattiin Norjaan rakennettavaksi loppuun. 5. joulukuuta alus luovutettiin kreikkalaisen Minoan Linesin omistukseen, joka rekisteröi laivan Kreikan lipun alle nimellä Ikarus. Kotisatamaksi tuli Heraklion. 21. joulukuuta 1997 laiva aloitti liikennöinnin reitillä Ancona–Igoumenitsa–Patras. 22. lokakuuta 2001 Ikarus siirtyi reitille Patras–Igoumenitsa–Korfu–Venetsia. Joulukuussa 2001 alus sai nykyisen Ikarus Palace -nimensä. 6\. helmikuuta 2008 alus pelasti palavan turkkilaisen rahtilaivan, M/S UND Adriyatikin miehistön ja matkustajat ja kuljetti heidät Venetsiaan. == Lähteet == == Aiheesta muualla == * * Minoan Lines Luokka:Autolautat
Lisa Cuddy

Lisa Cuddy on fiktiivinen sairaalan dekaani televisiosarjassa House. Häntä näyttelee Lisa Edelstein. Lisa Cuddy on sarjan tapahtumapaikka Princeton- Plainsboro-opetussairaalan dekaani. Hän on sarjan hahmoista ainoa, joka pystyy ohjailemaan erittäin omapäisen Housen käytöstä edes jonkin verran. Housella ja Cuddylla on jatkuvasti kinaa muun muassa Housen lääkärinvelvollisuuksia koskien. Housen aiheuttamista harmeista huolimatta Cuddy pitää tätä sairaalalle korvaamattomana. Cuddyn perhettä ei ole kuvattu sarjassa. Hänellä ei äitiyshaluistaan huolimatta ole lapsia, ja hän on sarjan kuluessa harkinnut hedelmöittymiskeinona muun muassa keinohedelmöitystä ja sairaalan lääkäri James Wilsonia. Gregory House ja Cuddy ovat tunteneet opiskeluajoistaan lähtien, ja heidän välillään on ollut seksuaalista jännitettä jo kauan. Jaksossa "Top Secret" tulee ilmi, että heillä on ollut joskus yhden yön juttuja. Ensimmäisellä tuotantokaudella Cuddya ei näytetä Housen kanssa juuri muuten kuin moittimassa tätä. Toisen tuotantokauden lopussa House huomaa Cuddyn rintojen kasvaneen, ja että tämä vilkuilee vauvoja jatkuvasti. Jaksossa "Forever" Cuddy lopulta kertoo käyvänsä hedelmöityshoidossa, sillä on jo pitkään halunnut lasta. Jaksossa "Who's your daddy?" Cuddy kertoo Houselle, että tullakseen raskaaksi hänen täytyy ottaa hedelmöityshoitoruiskeita kaksi kertaa päivässä ja pyytää Housea antamaan pistokset, koska ei pysty siihen itse. House suostuu palvelukseen ja lupaa pitää salaisuuden. Itselleen epäominaisesti House ei paljasta tapausta edes parhaalle ystävälleen James Wilsonille. Kolmannella tuotantokaudella Cuddy ei ole vieläkään tullut raskaaksi. House puhelee Cuddyn vatsalle sekä kehuu Cuddyn rintojen kasvaneen. Jaksossa "Finding Judas" Cuddy luopuu lapsensaamistoiveista ymmärrettyään, että yritykset ovat olleet turhia. House suuttuu ja toteaa Cuddylle: "Hyvä, että sinusta ei tule äitiä, koska olisit surkea siinä!" Cuddy luopuu toivosta lopullisesti ja kertoo Wilsonille, että on saanut jo yhden keskenmenon. House ja Cuddy eivät rakasta toisiaan, joskin he suutelevat viidennen tuotantokauden jaksossa "Joy". Jaksossa "Under my skin" House hallusinoi suutelevansa Cuddya ja harrastavansa seksiä tämän kanssa. Luokka:House (televisiosarja) Luokka:Kuvitteelliset lääkärit Luokka:Televisiohahmot
Buzz Lightyear of Star Command

Buzz Lightyear of Star Command on yhdysvaltalainen Disneyn ja Pixarin tuottama Daytime Emmy -palkittu 63-osainen animaatiosarja, joka perustuu samana vuonna julkaistuun elokuvaan Buzz Lightyear Avaruusranger: Seikkailu alkaa. Sarjan jaksot esitettiin alun perin Yhdysvalloissa vuosina 2000–2001. Suomessa sarjaa esitti maksullinen Toon Disney. ==Juoni== Tarina kertoo avaruusrangeri Buzz Lightyearistä, joka yhdessä ryhmän jäseniensä Mira Novan, XR:n ja Sinclair Munchapperin kanssa yrittävät pitää oikeutta ja järjestystä galaksissa, jota yleensä heidän arkkivihollinen keisari Zurg pyrkii rikkomaan. == Hahmot == ===Päähenkilöt=== *Kapteeni Buzz Lightyear on sarjan päähenkilö ja paras avaruusrangeri. Hänen arkkivihollisensa on paha Keisari Zurg. *Prinsessa Mira Nova on ryhmänsä ainoa nainen. Hän on prinsessa ja kotoisin Tangean- planeetalta, minkä takia hänellä on aavevoimat, kuten kyky mennä seinien läpi. *XR on ryhmänsä ainoa robotti, jonka alienit loivat. Hänellä on huumorintajua ja on ryhmänsä puheliain. *Booster Sinclair Munchapper oli entinen siivooja, joka toimii nyt avaruusrangerina. Hän on ryhmänsä "lihakset", kova ahmatti ja hieman herkkä. ===Viholliset=== *Keisari Zurg on Buzz Lightyear arkkivihollinen, maailmankaikkeuden hirvittävin vihollinen ja sarjan pääroisto. Hän on kyborgi jolla on pitkä viitta ja päässään pienet sarvet. Hänen kotiplaneettansa nimi on Planeetta Z. Hänen päämääränään on tuhota Lightyear ja valloittaa koko maailmankaikkeus. *Warp Darkmatter on Buzz Lightyearin entinen kumppani ja nykyisin Zurgin kätyri sekä yksi maailmankaikkeuden hirvitävimmistä roistoista. *Nos4a2 on energiavampyyri, joka pystyy muuttamaan uhrinsa vampyyriksi. Hän muutti eräässä jaksossa XR:n vampyyriksi ja onnistui muuttamaan Ty Parsecin "Wirewolfiksi" samannimisessä jaksossa. *Gravantina on isopäinen nainen, joka pystyy hallitsemaan painovoimaa. Hän on rakastunut Buzziin. *Zurgin kätyrit joihin kuuluu muun muassa torakkamaisia olioita ja monia muitakin. ===Muut hahmot=== *Komentaja Nebula on Buzzin ja muidenkin rangereiden äreä mutta hyvän tahtoinen komentaja *Alienit ovat pieniä vihreitä hupsuja miehiä, joilla on kolme silmää. *Ty Parsec on avaruusrangeri joka ennen inhosi Buzzia koska tämä joutui aina hänen pelastettavaksi. Ty pystyi muuttumaan "Wirewolf" nimiseksi Ihmissuden kaltaiseksi kyborgi hirviöksi Nos4a2:n pureman ja Canis Lunis kuun radioaktiivisen säteilyn sekoituksesta mutta menetti tämän kyvyn kuun tuhouduttua. Nykyään hänen ja Buzzin välit ovat kunnossa. == Äänirooleissa == == Aiheesta muualla == * TV.com * Luokka:2000-vuosikymmenen yhdysvaltalaiset animaatiosarjat Luokka:Disneyn piirrossarjat Luokka:Toy Story
Seppo Hiitelä

Seppo Hiitelä (s. 26. maaliskuuta 1954 Tampere) on suomalainen nykyinen jääkiekkovalmentaja, aiemmin jääkiekkoilija. Hiitelä pelasi koko uransa Ilveksessä. Hän pelasi hyökkääjän paikalla SM-sarjassa ja -liigassa kaudet 1972–1980. Ensimmäisen maalinsa Hiitelä teki ensimmäisessä ottelussaan Tapparaa vastaan. Hiitelä pelasi pääsarjassa 219 ottelua tehoin 55+48. Kahdesti hän voitti pronssia. Kauden 1979–1980 jälkeen Hiitelä siirtyi valmennustehtäviin. Hän oli vuoden A-nuorten kakkosvalmentajana ja Kauden 1981–1982 Raimo Määttäsen apulaisvalmentajana liigajoukkueessa. Kaudeksi 1982–1983 Hiitelä nousi Ilveksen päävalmentajaksi. Hän toimi tehtävässään neljä kautta. Keväällä 1985 Hiitelän valmentama Ilves nousi liigamestariksi. Hiitelä palkittiin kauden päätteeksi SM-liigan parhaana valmentajana. Hiitelä palasi vielä Ilveksen päävalmentajaksi kesken kauden 1990–1991 korvaamaan erotettua Matti Kaariota . Hiitelä kutsuttiin maaliskuussa 2010 Ilveksen urheilujohtajaksi tehtävänään urheilutoiminnan kehittäminen ja edustusjoukkueen kokoaminen. 30. lokakuuta 2011 Ilveksen hallitus päätti erottaa päävalmentaja Juha Pajuojan ja nimitti Hiitelän päävalmentajaksi. Seppo Hiitelä toimii myös urheiluvälinekauppiaana Tampereella. Hänen poikansa Juha Hiitelä on tunnettu jääkiekkojournalisti. == Saavutukset ja palkinnot == * Pelaajana 2 SM-pronssia (1974, 1975) * Valmentajana SM-kultaa (1985) ja SM- pronssia (1983) * SM-liigan paras valmentaja (1985) == Lähteet == == Aiheesta muualla == * * Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Kalevi Numminen -palkinnon voittajat Luokka:Vuonna 1954 syntyneet Luokka:Elävät henkilöt
Kari Järvinen

Kari Järvinen on ainakin seuraavien henkilöiden nimi: *Kari Järvinen, entinen suomalainen jääkiekkoilija ja nykyinen jääkiekkovalmentaja *Kari Järvinen, suomalainen basisti *Kari Järvinen, suomalainen arkkitehti, taiteilijaprofessori *Kari Järvinen, toimitusjohtaja.
Olavi Kanerva

Olavi Kanerva (20. toukokuuta 1913 Lahti - 29\. heinäkuuta 1974 Lahti) oli suomalainen näytelmäkirjailija ja käsikirjoittaja. Hän toimi Kanervan kirjapaino Oy:n toimitusjohtajana vuosina 1948−1972. Kanervan kirjapaino julkaisi albumina hänen ja serkkunsa Reino Helismaan käsikirjoittaman ja Ami Hauhion piirtämän seikkailusarjakuvan Maan mies Marsissa. Sarjakuva ilmestyi ensimmäisen kerran Isku-lehdessä. Olavi Kanerva toimitti lehteä Reino Helismaan kanssa. Kanervan käyttämiä salanimiä olivat ainakin Ivalo Averna ja Trapper. == Kanervan kirjapaino == Kanervan kirjapainon perustaja oli Olavi Kanervan isä August Kanerva, joka kustansi muun muassa J. Alfred Tannerin lauluvihkoja. Reino Helismaa työskenteli latojana Kanervan kirjapainossa 1930-luvulla ennen Viipuriin muuttoaan. Kirjapaino meni konkurssiin vuonna 1977, ja sen talo purettiin vuonna 1984. == Tuotanto == === Näytelmät === * Reipas nahjus (1946) * Edelläkävijä (1947) * Pojat ovat poikia (1947) * Vannomatta paras (1948) * Kiistamiljoonat (1957-1958) * Olenko pettänyt sinua, rakas? (1958) === Muu tuotanto === * Maan mies Marsissa (1947) * Filmisankarit silmukassa, romaani (1949) == Lähteet == == Aiheesta muualla == * Vellamon vinkit * Suomen kirjailijat-tietokanta Luokka:Suomalaiset kirjailijat Luokka:Suomalaiset näytelmäkirjailijat Luokka:Vuonna 1913 syntyneet Luokka:Vuonna 1974 kuolleet
Vaaleanpunainen majatalo

Vaaleanpunainen majatalo on suomalaismuusikko Jussi Hakulisen debyyttialbumi. Poko Rekords julkaisi sen vuonna 1985. Albumin tuotti Costello Hautamäki. Albumilla säestäneistä muusikoista Hakulinen kokosi myöhemmin Kinsky -yhtyeen. Levy julkaistiin alun perin LP:nä ja C-kasettina, CD-versio julkaistiin vuonna 2002, jolloin mukaan lisättiin kolme bonusbiisiä. == Levykoodit == LP: PÄLP PÄLP 63 KAS: POKS 63 CD: POKOCD 118 == Kappaleet == * 2 ja 5-9 säv./san. Jussi Hakulinen * 1, 4 ja 10 säv. Jussi Hakulinen * 1 san. Jussi Hakulinen ja Harri Vahekoski * 3 san. Jussi Hakulinen ja Jukka Virtanen * 4 san. Juice Leskinen * 10 san Juha Lehtovuori # Vaaleanpunainen majatalo # Laika Laika # Varkaat kulkurit # Joonatan # Yö jota ei ollutkaan # Armeijan syvin olemus # Antaa virran viedä vaan # Kataliinan ruusu # Keisarin uudet vaatteet # Talo varrella rautatien ===CD-bonukset=== # Joulu avaruudessa # Vapautuslaulu (aiemmin julkaisematon versio) # Tyhjä kangas (aiemmin julkaisematon versio) == Muusikot == * Jussi Hakulinen – laulu * Timo Lilja – rummut * Kimmo Tuuri – kosketinsoittimet * Iku Tukiainen – kitara * Harri Vahekoski – basso * Costello Hautamäki – tuottaja, äänitys ja miksaus Luokka:Vuoden 1985 esikoisalbumit Luokka:Jussi Hakulisen albumit
Itävallan Grand Prix 1976

Itävallan Grand Prix 1976 oli Formula 1 -sarjan osakilpailu, joka ajettiin 15. elokuuta 1976 Österreichringin radalla. Kilpailun voitti John Watson. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 28 John Watson Penske-Ford 54 1.30.07,86 2 9 2 26 Jacques Laffite Ligier-Matra 54 + 10,79 5 6 3 6 Gunnar Nilsson Lotus-Ford 54 + 11,98 4 4 4 11 James Hunt McLaren-Ford 54 + 12,44 1 3 5 5 Mario Andretti Lotus-Ford 54 + 21,49 9 2 6 10 Ronnie Peterson March-Ford 54 + 34,34 3 1 7 12 Jochen Mass McLaren-Ford 54 + 59,45 12 8 24 Harald Ertl Hesketh-Ford 53 +1 krs. 20 9 38 Henri Pescarolo Surtees-Ford 52 +2 krs. 22 10 18 Brett Lunger Surtees- Ford 51 Ulosajo 16 11 39 Alessandro Pesenti-Rossi Tyrrell-Ford 51 +3 krs. 23 12 33 Lella Lombardi Brabham-Ford 50 +4 krs. 24 Kesk. 22 Hans Binder Ensign- Ford 47 Kaasutin 19 NC 32 Loris Kessel Brabham-Ford 44 Ei sijoitusta 25 Kesk. 9 Vittorio Brambilla March-Ford 43 Ulosajo 7 Kesk. 30 Emerson Fittipaldi Fittipaldi-Ford 43 Ulosajo 17 Kesk. 8 Carlos Pace Brabham-Alfa Romeo 40 Ulosajo 18 Kesk. 17 Jean-Pierre Jarier Shadow-Ford 40 Polttoaineen syöttö 8 Kesk. 19 Alan Jones Surtees-Ford 30 Ulosajo 15 Kesk. 34 Hans Joachim Stuck March-Ford 26 Polttoaineen syöttö 11 Kesk. 4 Patrick Depailler Tyrrell-Ford 24 Ripustukset 13 Kesk. 20 Arturo Merzario Wolf-Williams-Ford 17 Ulosajo 21 Kesk. 16 Tom Pryce Shadow-Ford 14 Jarrut 6 Kesk. 3 Jody Scheckter Tyrrell-Ford 14 Ripustukset 10 Kesk. 7 Carlos Reutemann Brabham- Alfa Romeo 0 Kytkin 14 ==Lähteet== Itävallan GP 1976 - kilpailu - F1-ruutu 1976 Luokka:Formula 1 -kausi 1976
Anne Gadegaard

Anne Mondrup Gadegaard (s. 7. marraskuuta 1991 Århus) on tanskalainen laulaja. Hän edusti vuoden 2003 Lasten Eurovision laulukilpailussa Tanskaa sijoittuen viidenneksi. Vuoteen 2007 mennessä hän oli julkaissut viisi albumia, joista kaikki ovat ylittäneet kultalevyyn oikeuttavan määrän. Lisäksi kolme hänen albumeistaan ovat ylittäneet platinalevyrajan. Vuonna 2015 Gadegaard osallistui Dansk Melodi Grand Prix -kilpailuun kappaleellaan Suitcase. Hän sijoittui kilpailussa toiseksi. == Lähteet == Luokka:Tanskalaiset laulajat Luokka:Vuonna 1991 syntyneet Luokka:Elävät henkilöt